
REFERAT DE APROBARE  A PROIECTULUI DE HOTĂRÂRE
privind darea în administrare către Inspectoratul Școlar Județean Timiș a terenului înscris în CF 413834 Timișoara, proprietatea Primăriei Municipiului Timișoara
1. Descrierea situaţiei actuale:
	Clubul Sportiv Școlar BEGA Timișoara, aflat în subordinea Inspectoratului Școlar Județean Timiș - instituţie descentralizată de specialitate a Ministerului Educației și Cercetării, a solicitat darea în adminstrare a terenului aferent bazei de canotaj a clubului, situat în spl. N.Titulescu nr.1, înscris în CF 413834 Timișoara (CF vechi nr.1), cu nr. top. 413834 (top. vechi 1194/1) și suprafața de 3606 mp, proprietatea Primăriei Municipiului Timișoara, domeniu public. 
	Pe terenul respectiv se află o clădire administrativă, baza canotaj (C1) cu suprafața construită de 539 mp, proprietatea Statului Român în administrarea Inspectoratului Școlar prin Clubul Sportiv Școlar BEGA.
2. Schimbări preconizate și rezultate așteptate:
 	Darea în administrare a terenului respectiv este necesară pentru desfășurarea în condiții optime a activității de utilitate publică privind pregătirea sportivilor de performanță, în vederea folosirii bazei sportive în scopul pentru care aceasta a fost amenajată și potrivit destinației acesteia.
3. Alte informații:
 	Biroul Transport și Siguranța Circulației a precizat că acordarea dreptului de administrare a terenului respectiv nu constituie un impediment în procedura de înscriere a terenului în lista cuprinzând porturile și locurile de operare deschise accesului public și limitele acestora.
4. Concluzii:
	Având în vedere cele menţionate mai sus, considerăm necesară și oportună darea în administrare, pe o perioadă de 10 ani, către Inspectoratul Școlar Județean Timiș prin Clubul Sportiv Școlar BEGA Timișoara, a terenului situat în spl. N.Titulescu nr.1, înscris în CF413834 Timișoara (CF vechi nr.1), cu nr. top. 413834 (top. vechi 1194/1) și suprafața de 3606 mp, proprietatea Primăriei Municipiului Timișoara,  precum și aprobarea contractului cadru de administrare.

RAPORT DE SPECIALITATE
privind darea în administrare către Inspectoratul Școlar Județean Timiș a terenului înscris în CF 413834 Timișoara, proprietatea Primăriei Municipiului Timișoara
              Având în vedere Referatul de aprobare a proiectului de hotărâre nr.CT2021-719/30.03.2021 al Primarului Municipiului Timișoara și Proiectul de hotărâre privind darea în administrare către Inspectoratul Școlar Județean Timiș prin Clubul Sportiv Școlar BEGA a terenului înscris în CF413834 Timișoara, proprietatea Primăriei Municipiului Timișoara, facem următoarele precizări:
	Clubul Sportiv Școlar BEGA Timișoara, instituție publică aflată în subordinea Inspectoratului Școlar Județean Timiș - serviciu public al Ministerului Educației și Cercetării, a solicitat darea în administrare a terenului aferent bazei de canotaj a clubului, situat în spl. N.Titulescu nr.1, înscris în CF 413834 Timișoara (CF vechi nr.1), cu nr. top. 413834 (top. vechi 1194/1) și suprafața de 3606 mp. 
 	Terenul este inclus în inventarul mijloacelor fixe al Primăriei Municipiului Timișoara-domeniu public, cu nr. de inventar 6969 și valoarea de 3746634 lei.
	Pe terenul respectiv se află o clădire administrativă, baza canotaj (C1) cu suprafața construită de 539 mp, proprietatea Statului Român în administrarea Inspectoratului Școlar Timiș prin Clubul Sportiv Școlar BEGA.
	Inspectoratele şcolare judeţene sunt instituții publice deconcentrate ale Ministerului Educaţiei și Cercetării, organizate la nivel județean și care acționează pentru realizarea obiectivelor educaționale prevăzute de Legea Educației în domeniul învățământului preuniversitar.
	Darea în administrare a terenului respectiv este necesară pentru desfășurarea în condiții optime a activității de utilitate publică privind pregătirea sportivilor de performanță, în vederea folosirii bazei sportive în scopul pentru care aceasta a fost amenajată și potrivit destinației acesteia.
	Biroul Transport și Siguranța Circulației a precizat că acordarea dreptului de administrare a terenului respectiv nu constituie un impediment în procedura de înscriere a terenului în lista cuprinzând porturile și locurile de operare deschise accesului public și limitele acestora, terenul fiind înscris în lista cu terenurile riverane canalului Bega, Anexa 1.1. la H.C.L.nr. 111/31.03.2020– Acvatoriu și Terenuri portuare. 
	Conform art. 129, alin (6), lit.a) din Ordonanța nr.57/2019 privind Codul administrativ: ” În exercitarea atribuţiilor prevăzute la alin. (2) lit. c), consiliul local:
a) hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii.”
	Nu se va schimba destinația imobilului, fiind interzisă folosirea spațiilor imobilului de către alte persoane fizice sau juridice și în alt scop decât cel didactic și sportiv. Dreptul de administrare se va acorda pe o perioadă de 10 ani, începând cu data intrării în vigoare a contractului de administrare. Procesul verbal de predare-primire se va face în termen  de 60 de zile de la data semnării contractului. Cheltuielile de întreținere și răspunderea asupra bunului atribuit cad în sarcina beneficiarului, adică în sarcina Inspectoratului Școlar Județean Timiș prin Clubul Sportiv Școlar BEGA Timișoara. Obligațiile beneficiarului și sancțiunile pentru nerespectarea obligațiilor sunt cele corespunzătoare art. 300 din Ordonanța de Urgență nr.57/2019 privind Codul Administrativ și din clauzele contractului de administrare.
	Conform adresei Serviciului Juridic nr. CT2021-719/08.03.2021 nu figurează litigii pe rolul instanțelor de judecată în curs de soluționare cu privire la imobilul situat în spl. N.Titulescu  nr. 1, înscris în CF 413834 Timișoara.
 	Prin adresa nr. CT2021-719/11.03.2021 Compartiment Administrare Fond Funciar ne comunică că nu sunt înregistrate revendicări în baza legilor fondului funciar. 
	Conform evidenței Biroului Clădiri Terenuri II Vest imobilul respectiv nu a fost revendicat conform prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989 - şi nici în baza O.U.G.nr.94/2000, republicată, modificată şi completată prin O.U.G. nr. 209/2005 - privind retrocedarea unor imobile care au aparţinut cultelor religioase din România.
	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind darea în administrare, pe perioada de 10 ani, către Inspectoratul Școlar Timiș prin Clubul Sportiv Școlar BEGA Timișoara, a terenului situat în spl. N.Titulescu nr.1, înscris în  C.F.413834 Timișoara (CF vechi nr.1), cu nr. top. 413834 (top. vechi 1194/1) și suprafața de 3606 mp, proprietatea Primăriei Municipiului Timișoara, precum și aprobarea contractului cadru de administrare conform Anexei 1.
[bookmark: _Hlk36138493]	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

